Peter Mandelson

Is iar-pholaiteoir Sasanach é, agus claonbholscaire ó am go ham, Peter Mandelson (a rugadh ar an 21 Deireadh Fómhair 1953). Bhí ról lárnach ag Mandelson i bhforbairt an Pháirtí Lucht Oibre "Nua" faoi cheannaireacht Tony Blair sna 1990idí. Ba Stát Rúnaí an Tuaiscirt é agus Coimisinéir Eorpach don Trádáil é i gCoimisiún Barroso ón bhliain 2004 go 2008.   

Bhí an gháifeacht ag baint le Mandelson i gcónaí, agus fuíoll na bhfuíoll aige, rud a  tharraing  conspóid.  Tugtar duine de na polaiteoirí is cliste agus is acmhainní dá ghlúin air, cé go raibh conspóidí áirithe ag baint leis freisin.  Tugadh "Prionsa an Uabhair" air go minic.

Bhí Mandelson ina Státrúnaí do Thuaisceart Éireann an dara huair a briseadh as rialtas Blair é mar gheall ar airgead nó cuimilt meala le lucht saibhris.  Tugadh bata is bóthar dó cúpla uair, agus iontas na n-iontas, tháinig sé ar ais gach uair, seachas 2025./2026, nuair a d'fhág an scannal Epstein faoi smál é. Meastar nach mbeidh athbheochan i ndán dó riamh arís .
clé|mion|293x293px|2004
clé|mion|220x220px|2008
clé|mion|293x293px|2025
clé|mion|220x220px|2025 le Trump

clé|mion|220x220px|Príomh-aire  Keir Starmer le Mandelson in 2025

 Gairm 
Óige agus Oideachas  

Rugadh Mandelson i Hampstead, Londain. D'fhreastal sé ar Hendon County Grammar School agus ina dhiaidh sin ar Choláiste St Catherine in Ollscoil Oxford;  bhain sé céim B.A. sa Polaitíocht agus Eacnamaíocht amach sa bhliain 1976.  

Gairm Luath   

D'oibrigh sé mar iriseoir teilifíse do Weekend World ar LWT agus ina dhiaidh sin d'éirigh sé ina Stiúrthóir Cumarsáide ag an bPáirtí Lucht Oibre in 1985. Sa ról sin, chabhraigh sé le hathrú íomhá an pháirtí agus le forbairt straitéise cumarsáide nua-aimseartha.  

Toghadh é mar Theachta Parlaiminte do Hartlepool in 1992. Bhí sé ina chomhairleoir dlúth ag Tony Blair agus Gordon Brown.  

Airí Rialtais

 Aire gan cúram agus Aire Tionscail agus Trádála (1997 -1998).  Tugadh bata is bóthar dó  de bharr iasacht neamhdhearbhaithe £373,000 ó Geoffrey Robinson.
 Aire Obair agus Phinsin (1998-1999). Thosaigh sé le hathchóiriú ar an gcóras leasa shóisialaigh
 Stát Rúnaí an Tuaiscirt (1999-2001).  Bhí ról lárnach aige sa phróiseas síochána agus i gcur i bhfeidhm Chomhaontú Bhéal Feirste. Sa ról seo, d'oibrigh sé go dlúth leis na páirtithe polaitiúla sa Tuaisceart chun feidhmeannas cumhachta-roinnte a chur ar bun.   Tugadh bata is bóthar dó mar Rúnaí Stáit an Tuaiscirt de bharr gur chuir sé fios ar an Oifig Gnóthaí Baile thar ceann Srichand Hinduja, fear gnó as India a bhí ag lorg saoránacht na Breataine
 Aire na hEorpa (1999-2001). D'oibrigh sé ar chomhtháthú níos doimhne leis an Aontas Eorpach
 Aire Gnó, Fiontar agus Athchóirithe Rialúcháin, 2008-2010.   Sa ról sin, agus é ag obair faoi Gordon Brown, bhí sé freagrach as polasaí gnó agus fiontraíochta le linn na géarchéime eacnamaíochta 2008-2009. Bhí ról lárnach aige i straitéis an rialtais chun dul i ngleic leis an gcúlú eacnamaíochta.

Coimisinéir Trádála an AE Ó 2004 go 2008, d'fhóin sé mar Choimisinéir Trádála ag an Aontas Eorpach. Sa ról seo, bhí sé freagrach as idirbheartaíocht trádála idirnáisiúnta thar ceann an AE, lena n-áirítear cainteanna leis na Stáit Aontaithe, an tSín, agus tíortha eile.  Bhí sé an-mhór le Paul Allen, bunaitheoir Microsoft,  agus na fir gnó Diego Della Valle,   Nat Rothschild,  Oleg Deripaska, srl

 Scannal Epstein 
Cheap Starmer Peter Mandelson mar ambasadóir na Ríochta Aontaithe ar an 20 Nollaig 2024 chun Stáit Aontaithe Mheiriceá chun déileáil leis an Uachtarán taghdach Donald Trump. Bhí a fhios ag Keir Starmer nuair a rinne sé an ceapachán neamhghnách go raibh (An Tiarna) Mandelson i dteagmháil  leis an gciontóir gnéis nach maireann, Jeffrey Epstein, tar éis a chiontaithe as striapachas cailín faoi aois.    

Bhí aithne ag Mandelson ar Trump agus d'éirigh sé an-mhór lena rialtas le linn 2024-2025.  

Bhí Mandelson briste as a phost ar an 11 Meán Fómhair 2025,  i bhfianaise an chaidrimh a bhíodh ag Mandelson le  Epstein. Tháinig fianaise nua chun cinn in 2025 a léirigh go raibh caidreamh agus ceangal níos cairdiúla idir an bheirt ná an méid a bhí tugtha le fios nuair a ceapadh Mandelson i bpost an ambasadóra. Bhain sé le nóta a sheol sé chuig Epstein sa bhliain 2008 ina ndúirt sé go mba dlúthchara leis é. Bhí an cruthúnas ann go raibh tacaíocht Mandelson ag Epstein i gcónaí, fiú agus Epstein ciontaithe i gcoireanna tromchúiseacha gnéis. Scríobh Mandelson chuig Epstein ag rá "my best pal" agus ag moladh dó "fight for early release" nuair a bhí Epstein sa phríosún. 

Ní raibh an dara rogha ag Príomh-Aire na Breataine, Keir Starmer ach Mandelson a bhriseadh i bhfianaise an eolais nua seo a bhí tagtha chun cinn.

In 2026, cuireadh i leith Mandelson gur sheol sé eolas inmheánach rialtais ar aghaidh go Epstein nuair a bhí sé ina Rúnaí Gnó sa bhliain 2009, iompar míchuí in oifig phoiblí. D'éirigh Mandelson as Teach na dTiarnaí i bhfianaise na conspóide.

Ar an 23 Feabhra bhí Mandelson gafa ag póilíní Shasana ar bhonn amhrais go raibh “mí-iompar in oifig phoiblí” ar siúl aige.  Gabhadh deartháir Rí Shasana, Andrew, ar bhonn amhrais go raibh sé féin i mbun mí-iompair agus é fostaithe in oifig phoiblí freisin. 

 Saol pearsanta 
D'admhaigh Mandelson go poiblí gur duine aerach ba ea é sa bhliain 1998, rud a bhí tábhachtach don gluaiseacht LADT sa Bhreatain ag an am.  Sa bhliain chéanna, chuaigh sé i bpáirtnéireacht shibhialta le Reinaldo Avila da Silva (ní raibh an pósadh comhghnéis dlíthiúil ag an am).

 Féach freisin 

 Lucht Epstein

 Tagairtí 

Catagóir:Daoine a rugadh i 1953
Catagóir:Daoine beo
Catagóir:Coimisinéirí Eorpacha
Catagóir:Feisirí de Pharlaimint na Ríochta Aontaithe
Catagóir:Fir aeracha
Catagóir:Scríbhneoirí Sasanacha
Catagóir:Sóisialaithe
Catagóir:Státrúnaithe Thuaisceart Éireann
Catagóir:Uaisleacht Eorpach
Catagóir:Jeffrey Epstein
Catagóir:Alumni Ollscoil Oxford
Catagóir:Claonbholscairí